Revue 2017 - Aandag alle skole - Datums vir 2017 bekend gemaak!
Lefra Produksies se opwindende nasionale REVUEKOMPETISIE het verlede jaar afgeskop en was 'n reuse sukses! Dit is ook op kykNET NOU! uitgesaai. Die wenners in die Laerskole Afdeling was Laerskool Baanbreker en die wenners in die Hoërskole Afdeling was Hoërskool Hans Moore. Hoërskool Hans Moore het ook weggestap met die groot prys as BESTE OORKOEPELENDE REVUE. Welgedaan aan al die Revues wat deelgeneem het.
REVUE 2017 word weer by Carnival City aangebied en die datums vir hierdie jaar se opwindende kompetisie, is vandag bekend gemaak.
Laerskole Afdeling: 19-24 September 2017
Hoërskole Afdeling: 7-13 Augustus 2017
Datums vir die semi-finale en ook vir die groot finale aande, sal eersdaags bekend gemaak word. Alhoewel ons gaan poog om by hierdie datums te bly, mag dit moontlik verander.
Hierdie Revuekompetisie word vir Laer- en Hoërskole aangebied en alle laer- en hoërskole se revues word uitgenooi om aan hierdie landswye kompetisie deel te neem. Die genre REVUE is vir ons baie belangrik en word ook op hierdie unieke en opwindende genre beoordeel. Beoordelaars sal weer eens baie bekendes uit die vermaakbedryf wees.